Hyejong dari Goryeo

Hyejong dari Goryeo (912 – 23 Oktober 945) (memerintah 943–945), dilahirkan sebagai Wang Mu, ialah Raja Goryeo yang kedua. Beliau telah didahului oleh Raja Taejo dan digantikan oleh Jeongjong, Raja ke-3 Goryeo.

Kehidupan awal 
Hyejong dilahirkan kepada Raja Taejo dan isteri keduanya, Janghwa dari puak "Oh", anak perempuan Majistret Naju, Oh Daryeon. Taejo bertemu dan berkahwin dengan beliau semasa berkhidmat di Naju sebagai Jeneral Taebong di bawah Gung Ye. 

Pada 921, Hyejong telah diisytiharkan Putera Mahkota dan Pengganti DiRaja dengan sokongan daripada Jeneral Bak Sul-Hui. Hampir serta-merta selepas dinamakan Putera Mahkota, Hyejong mengikuti bapanya Taejo ke dalam pertempuran menentang Baekje Akhir dan memainkan peranan utama dalam banyak kejayaan. Pada 943, Hyejong menaiki takhta selepas kematian bapanya.

Pemerintahan 
Pemerintahan Hyejong telah dicemari dengan konspirasi dan perebutan kuasa antara putera-putera Taejo. Konspirasi yang pertama telah diketuai oleh Putera Wang Yo dan Wang So, putera-putera Taejo dan isteri ketiga, Permaisuri Sinmyeongsunseong dari puak  Yu Chungju, yang memiliki pengaruh politik yang besar. Apabila menyedari konspirasi oleh dua orang putera ini, Wang Gyu memberi amaran kepada Hyejong tentang konspirasi tersebut, tetapi merancang untuk meletakkan cucunya di atas takhta itu apabila Hyejong tidak melakukan apa-apa untuk menghentikan konspirasi kedua-dua putera tersebut.

Kematian 
Hyejong meninggal dunia pada tahun 945, pada tahun kedua pemerintahannya akibat penyakit. Beliau telah digantikan oleh saudaranya Jeongjong, Raja ke-3 Goryeo.

Keluarga 
Bapa: King Taejo
Ibu: Permaisuri Janghwa, dari puak "Oh" (吳)
Isteri:
 Permaisuri Euihwa
 Puan Besar Gwangjuwon
 Puan Besar Cheongjuwon
 Istanawati Aeyijoo
Anak:
 Putera Heunghwa, putera pertama Permaisuri Euihwa
 Puan Besar Gyeonghwagung, puteri pertama Permaisuri Euihwa
 Puteri Jeongheon, putera ke-2 Permaisuri Euihwa
 Putera Mahkota Je, putera pertama Istanawati Aeyijoo
 Puan Besar Myeonghye, puteri pertama Istanawati  Aeyijoo

Rujukan 

 Raja Goryeo
 kelahiran 912
 kematian 945
 raja abad ke-10 di Asia
Orang Goryeo
Orang Korea abad ke-10